भोपाल. जैसे जैसे ऑनलाइन खरीदी का चलन बढ़ रहा है वैसे ही साइबर क्राइम की घटनाओं में इजाफा होने लगा है। ऐसा ही एक मामला सामने आया है। ऑनलाइन खरीदे गए सैंडल को वापस देने पर कंपनसेशन(क्षतिपूर्ति) दिलवाने के नाम पर करीब 50 हजार की धोखाधड़ी की गई है। इसकी शिकायत सायबर पुलिस को की थी। सायबर पुलिस ने मामले को बागसेवनिया थाने को ट्रांसफर कर दिया है। एेसे दिया ठगी को अंजाम...
- ASI मुकेश स्थापक ने बताया कि सागर रायल विला में रहने वाले 47 साल के कपिल शर्मा एक प्रायवेट कंपनी में काम करते हैं। अक्टूबर 2016 में उन्होंने ऑनलाइन एक सेंडल बुक की थी।
- सैंडल जब उनके घर आई तो उसमें कुछ डिफेक्ट था। कपिल ने उस वेबसाइट में आर्डर रिटर्न करने के लिए सूचना दी, जिसमें उन्होंने अपना मोबाइल नंबर अपलोड कर दिया।
- कुछ दिन बाद उन्हें एक अज्ञात नंबर से फोन आया, जिसमें सामने वाले ने सैंडल रिटर्न करनेे और कंपनसेशन दिलवाने की बात कही।
- 11 अक्टूबर को कपिल के पास दोबारा उसी नंबर से फोन आया, जिसमें सामने वाले ने उन्हें बताया कि वो अपना ICICI बैंक का ATM कार्ड लेकर पास ही स्थित किसी ATM में जाएं और उसे वहां स्वैप करें।
- जब कपिल ATM में पहुंचे तो उन्हें उसी नंबर से कॉल आया। फाेन करने वाले ने उन्हें चार अंक बताए और नंबर को कार्ड स्वैप कर इंसर्ट करने की बात कही। उन्होंने उसकी बात मानते हुए नंबर इंसर्ट किए।
- आरोपी ने उनसे तीन-चार बार कार्ड स्वैप करवाया और अलग-अलग पासवर्ड बताए। कपिल उसके बताए अनुसार कार्ड स्वैप कर नंबर इंसर्ट करते रहे।
- इसके बाद कपिल जब घर पहुंचे, तो उन्हें पता चला कि उनके खाते से 49 हजार 870 रुपए निकाले जा चुके हैं। इसकी शिकायत उन्होंने सायबर पुलिस को की।
- सायबर पुलिस के एक्सपर्ट भी इस गुत्थी को सुलझाने में लगे हैं कि इस धोखाधड़ी को कैसे अंजाम दिया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva